open-index/open-wikipedia-markdown huggingface dataset:
Keijo Immonen

**Keijo Johannes Immonen** (28. syyskuuta 1929 Käkisalmi – 12. tammikuuta 2013 Espoo) oli kustantaja ja Kirjayhtymän pitkäaikainen kirjallinen johtaja. 

## Henkilöhistoria
Keijo Immosen vanhemmat olivat ylikonduktööri Eino Johannes Immonen ja Saima Veijalainen ja puoliso vuodesta 1953 taiteilija Ritva Raittila. Immonen tuli ylioppilaaksi 1949 ja valmistui filosofian kandidaatiksi 1953. Hän toimi *[[Uusi Suomi|Uuden Suomen]]* kulttuuritoimittajana ja kirjallisuuskriitikkona 1952–1958, Kirjayhtymän kirjallisen osaston päällikkönä vuodesta 1958, kirjallisena johtajana vuodesta 1960 ja varatoimitusjohtajana 1971–1989. Eläkkeelle jäätyään Immonen perusti kustannusyhtiö Teeman Jaakko Iloniemen, Matti Korhosen ja Paavo Lipposen kanssa. Hän oli myös Tietokirjailijain liiton sihteeri 1960-luvun alussa ja Suomen PEN-klubin sihteeri ja taloudenhoitaja 1965–1968.

## Julkaisuja
* *Suomen Faktoriliitto: 1909–1959*, 1959
* *Kuka kukin on (Aikalaiskirja). Henkilötietoja nykypolven suomalaisista 1960*, 1960, toim. Ilmari Havu, L. Arvi P. Poijärvi, K. J. Immonen 
* *Valtionrautatiet 1862–1962*, 1961
* *Vaalien välissä: poliittisia kaskuja*, 1962, toim. Toivo Antila, Keijo Immonen, ym.
* *Maailman tapahtumat. 1964*, 1964, toim. Kullervo Killinen, Keijo Immonen, Erkka Lehtola
* *Puolueiden puheenvuoro*, toim. Keijo Immonen
* *Itsenäisyyden näköaloja*, 1965, toim. Jouko Hulkko, Keijo Immonen, Kalervo Siikala
* *Suomi Kekkosen jälkeen: tulevaisuuden odotuksia, pelkoja ja toiveita*, 1978, Kalervo Siikala, Keijo Immonen
* *Linjaviitat: ulkopoliittisia kannanottoja*, 1983, Mauno Koivisto, toim. Keijo Immonen, Jaakko Kalela
* *Mauno Koivisto presidenttinä*, 1987, Jaakko Iloniemi, Keijo Immonen
* *Talvisota*, 1989, toim. Pertti Pesonen, Keijo Immonen
* *Maantiede ja historiallinen kokemus : ulkopoliittisia kannanottoja*, 1992, Mauno Koivisto, toim. Keijo Immonen, Jaakko Kalela
* *Pitkä linja: Mauno Koivisto: valtiomies ja vaikuttaja*, 1993, Keijo Immonen, Jukka Nevakivi
* *Tämä maa: tekstejä Suomen itsenäisyyden ajalta*, 1997, Keijo Immonen, Marja Mustakallio

## Lähteet
Marty (sukunimi)

**Marty** on seuraavien henkilöiden sukunimi:
* André Marty (1886–1956), ranskalainen poliitikko
* Dick Marty (1945–2023), sveitsiläinen poliitikko
* Jeanette Marty (s. 1975), sveitsiläinen jääkiekkoilija
* Julia Marty (s. 1988), sveitsiläinen jääkiekkoilija
* Stefanie Marty (s. 1988), sveitsiläinen jääkiekkoilija, edellisen kaksoissisar.
Stefanie Marty

**Stefanie Andrea Marty** (s. 16. huhtikuuta 1988 Nussbaumen, Sveitsi) on sveitsiläinen jääkiekkoilija, pelipaikaltaan hyökkääjä. Marty pelaa nykyisin Sveitsin naisten jääkiekon pääsarjassa Neuchâtel Hockey Academy-joukkueen kapteenina. Hänen toistaiseksi ainoa olympiamitalinsa on pronssi talviolympialaisten 2014 naisten jääkiekkoturnauksesta.

## Muuta
Stefanie Martyn kaksoissisar Julia Marty pelaa myös jääkiekkoa Sveitsin naisten jääkiekon pääsarjassa.

## Lähteet
Craig Button

**Craig J. Button** (s. 3. tammikuuta 1963 Rochester, New York, Yhdysvallat) on The Sports Networkin jääkiekkoasiantuntija. Button toimi NHL-seura Calgary Flamesin toimitusjohtajana vuodet 2000–2003. Myös hänen isänsä Jack Button on toiminut NHL:ssä toimitusjohtajana.

## Lähteet
Arjun Munda

**Arjun Munda** (s. 3. toukokuuta 1968) on intialainen poliitikko, joka on toiminut maansa heimoasioiden ministerinä vuodesta 2019, sitä ennen hän on toiminut Jharkhandin osavaltion pääministerinä kolmesti. Hän syntyi Jamshedpurin kaupungissa huono-osaiseen adivasiperheeseen ja alkoi nuoruudessaan kampanjoimaan Biharin heimomaille itsenäisyyttä.

Vuonna 1995 hänet äänestettiin osavaltion lainsäätäjäksi, 2003 hänestä tuli Jharkhandin toinen pääministeri. Lainsäädäntökokousvaaleissa Munda voitti kolme kautta, kunnes hävisi vuonna 2014. Parlamenttivaaleissa 2019 Munda voitti kongressipuolueen ehdokkaan niukasti saamalla 1445 ääntä enemmän.

## Lähteet

## Aiheesta muualla

* Intian parlamentin alahuoneen profiili
Machine Men (EP)

**Machine Men** on saman nimisen yhtyeen EP-levy vuodelta 2002.
## Kappaleet
#
#
#
#

## Arvostelut
* Imperiumi: 7/10

## Lähteet

## Aiheesta muualla
* 
*
Skorpioni (albumi)

**Skorpioni** on Olavi Uusivirran kahdeksas studioalbumi, joka julkaistiin 31. toukokuuta 2019 levymerkillä Johanna Kustannus.
## Kappaleet

## Arvostelut
* Kulttuuritoimitus.fi: 
* Soundi: 

## Lähteet
Aili Virkkunen

**Aili Virkkunen** (1. kesäkuuta 1909 – 12. syyskuuta 1998 Vaala) oli suomalainen filosofian maisteri ja opettajaseminaarin lehtori. Virkkunen toimi äidinkielen ja kirjallisuuden lehtorina Kajaanin ja Heinolan opettajaseminaareissa. Hän oli Aitoon kotitalouskeskikoulun rehtorina 1940–1941.  Hänen mukaansa on nimetty apurahoja myöntävä *Aili Virkkusen säätiö*.

Aili Virkkunen ja Tahvo Liljeblad keräsivät Karjalan kielen sanakirjaa varten aineistoa itäkarjalaisesta Tunkuan murteesta, josta molemmat kirjoittivat myös laudatur-tutkielmansa. Virkkunen suoritti keräystyönsä kesinä 1930 ja 1931, työn tuloksena oli noin tuhat sanalippua.  

## Kirjallisuutta
* Eeva Virkkunen : *Otermalta opintielle : Aili Virkkusen elämäkerta*. Aili Virkkusen säätiö, Vaala 2010 

## Lähteet
Lego Jurassic World

**Lego Jurassic World** on vuonna 2015 julkaistu videopeli. Lego Jurassic World käsittelee kaikkia muita *[[Jurassic Park (elokuvasarja)|Jurassic Park]]* -elokuvia paitsi Jurassic World: Fallen Kingdomia (2018). Lego Jurassic World on mm. Xboxille, PlayStationille, ja Wii-konsolille soveltuva peli.
Simpukkabegonia

**Simpukkabegonia** (*Begonia conchifolia*) on begoniakasvien (Begoniaceae) heimoon kuuluva kasvilaji. Simpukkabegonia voi kasvaa jopa yli 30 senttimetrin korkuiseksi. Se kukkii varhain keväällä. Simpukkabegonian kukat ovat valkoisia ja vaaleanpunaisia.

## Lähteet
Andy Delmore

**Andrew J. Delmore** (s. 26. joulukuuta 1976 LaSelle, Ontario) on kanadalainen entinen jääkiekkoilija, pelipaikaltaan puolustaja. Delmore pelasi NHL:ssä yhteensä 283 ottelua, joissa hän teki 43 maalia ja keräsi 58 syöttöpistettä. Tehopisteitä hänelle kertyi NHL-uran aikana 101.

Delmore edusti NHL-urallaan Philadelphia Flyersia, Nashville Predatorsia, Buffalo Sabresia sekä Columbus Blue Jacketsia. Tällä hetkellä Delmore toimii Toledo Walleyen apuvalmentajana.

## Lähteet

## Aiheesta muualla

* Elite Prospects.com
Kongonkuultomonni

**Kongonkuultomonni** (*Pareutropius debauwi*) eli **kongonlasimonni** on kuultomonnien (Schilbeidae) heimoon kuuluva kalalaji. Sitä tavataan makeissa, trooppisissa vesissä. Kongonkuultomonni on levinnyt lähinnä Afrikkaan. Sen suurin tavattu pituus on 12,6 senttimetriä.

## Lähteet
From Hell with Love

**From Hell with Love** on  Beast In Black -yhtyeen toinen albumi, joka julkaistiin 8. helmikuuta 2019 levymerkillä Nuclear Blast.

## Kappaleet

## Arvosteluja
* Imperiumi.net: 9+/10
* Inferno: 
* Kaaoszine: 8,5/10
* Metalliluola: 8/10
* Soundi: 
* V2.fi: 

## Lähteet

## Aiheesta muualla
* 
*
Miroslav Forman

**Miroslav Forman** (s. 15. elokuuta 1990 Tšekki) on tšekkiläinen jääkiekkoilija, pelipaikaltaan hyökkääjä. Forman laukoo vasemmalta. Hänen pelinumeronsa on 88. 

## Lähteet

## Aiheesta muualla
*    
*
Brian Ferlin

**Brian Ferlin** (s. 3. kesäkuuta 1992 Jacksonville, Florida) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan 7 NHL-ottelua ja 85 AHL-ottelua. NHL-urallaan Ferlin merkkautti tililleen 0 maalia ja 1 syöttöpisteen. Boston Bruins varasi Ferlinin vuonna  neljännellä kierroksella.

## Ura
Ferlin siirtyi Boston Bruinsin organisaatioon kaudelle 2014–2015. Hän kuitenkin pelasi suurimmaksi osaksi AHL:n Providence Bruinsin riveissä. Ferlin pelasi Providencen paidassa kolme kautta ennen siirtymistä Bakersfield Condorsiin. Hän lopetti uransa vuonna 2017.

## Lähteet
Tiger Williams

**David James ”Tiger” Williams** (s. 3. helmikuuta 1954 Weyburn, Saskatchewan, Kanada) on kanadalainen uransa lopettanut jääkiekkoilja, joka pelasi vasempana laitahyökkääjänä.

## Ura
Toronto Maple Leafs varasi Tiger Williamsin  numerolla 31. Williams debytoi NHL:ssä kaudella 1974–1975 Toronton riveissä. Kesken NHL-kauden 1979–1980 hän siirtyi Vancouver Canucksiin. Seuraava kausi, 1980–1981 oli sekä maaleissa (35) että tehopisteissä (62) mitattuna Williamsin NHL-uran paras. Kauden 1984–1985 hän pelasi Detroit Red Wingsissä, mutta teki vain 11 pistettä 55 ottelussa ja siirtyi kesken kauden Los Angeles Kingsiin. Tiger Williamsin viimeinen kausi NHL:ssä oli 1987–1988.

Williams pelasi urallaan 962 runkosarjaottelua ja teki niihin pisteet 241+272=513. Hän on 3966 runkosarjan jäähyminuutillaan NHL:n kaikkien aikojen eniten rangaistusminuutteja kärsinyt pelaaja. Williamsin jäähyisin kausi oli 1986–1987, jolloin hän istui 358 minuuttia. NHL:n pudotuspelejä hän pelasi urallaan 95 ja keräsi niissä 455 jäähyminuuttia.

Pelaajauransa jälkeen Williams toimi kaudella 1992-1993 rullakiekkojoukkue Vancouver Voodoon päävalmentajana ja  kaudella 1997–1998 BCHL-liigassa pelaavan Merritt Centennials-joukkueen omistajana.

## Lähteet
Sinister 2

**Sinister 2** on vuonna 2015 julkaistu Ciaran Foyn ohjaama yliluonnollinen kauhuelokuva. Elokuvan pääosia näyttelevät James Ransone ja Shannyn Sossamon.

## Näyttelijät

## Lähteet
Texas-EP

**Texas-EP** on Haloo Helsinki! -yhtyeen EP-levy, joka julkaistiin 17. toukokuuta 2018.

## Kappaleet

## Lähteet
Shripad Yesso Naik

**Shripad Yesso Naik** (; s. 4. lokakuuta 1952) on intialainen poliitikko, joka on toiminut joogasta ja luontaislääkinnästä vastaavana valtioministerinä vuodesta 2014. Naik johtaa AYUSH-ministeriötä, jonka alaisuuteen kuuluu ayurveda-, jooga-, naturopatia-, unani-, siddha- ja homeopatiatiedon ja koulutuksen levittäminen. Vuonna 2019 hänestä tuli puolustusministeriön valtioministeri, minkä lisäksi hän säilyttää aikaisemman virkansa joogaministerinä. Intian parlamentin alahuoneessa Naik on vaikuttanut viiden kauden ajan vuodesta 1999, minkä lisäksi hän on hoitanut useita valtioministerin tehtäviä eri ministeriöissä Atal Bihari Vajpayeen hallituksessa.

Naik onnistui perustamaan sata luontaislääkintäsairaalaa ympäri Intiaa vuonna 2017, joiden tulisi työllistää 4000 AYUSH-lääkäriä. Intian sisäministeriön hyväksynnällä Naik ilmoitti vuonna 2018 perustavansa ayurvedalaitokset Intian uusiin lääketieteellisiin instituutteihin ja muutamiin rajavartioston sairaaloihin. Hänen johtamaansa ministeriötä on syytetty pseudotieteellisten väitteiden levittämisestä.

## Lähteet

## Aiheesta muualla

* Intian parlamentin alahuoneen profiili
* Profiili AYUSH-ministeriön sivuilla
Sateesta aurinkoon

**Sateesta aurinkoon** on Hausmyllyn studioalbumi, joka julkaistiin 2005.
## Kappaleet
#
#
#
#
#
#
#
#
#
#
#
Elina Mead

**Elina Mead** (s. 1959) on suomalainen kirjailija, kielenkääntäjä ja kulttuurihistorioitsija.  Hänen esikoisteoksenaan ilmestyi Sanasadon kustantama romaani *Vihreä leski ja huutolaispoika*, jonka julkistamistilaisuus järjestettiin 10. lokakuuta 2014. Teos keskittyy Joel Lehtosen nuoruuteen; Lehtonen oli henkilönä kiehtonut kirjailijaa vuodesta 1977, jolloin Pekka Tarkka teki hänestä väitöskirjansa. Meadin romaania seurasi saman kustantamon kustantama novellikokoelma *Hallanvaara* (2016).

Mead käänsi suomeksi Chelsea Handlerin teoksen *Elämäni vaakatasossa* (2014; ).

## Lähteet
Lorenzo Olarte Cullen

**Lorenzo Olarte Cullen** (8. joulukuuta 1932 Ponteareas, Galicia, Espanja – 2. helmikuuta 2024) oli espanjalainen lakimies ja poliitikko Kanariansaarilta. 

Olarte Cullen suoritti kandidaatin tutkinnon oikeustieteessä Universidad Complutense de Madrid -yliopistosta vuonna 1955. Hän aloitti poliittisen uransa vuonna 1973 Francon aikana. Hän oli vuosina 1974–1979 Kanariansaarien neuvoston jäsen. Vuonna 1977 hän oli perustamassa Kanarian unioni -puoluetta ja toimi sen johtajana perustamisen jälkeen. Puolue lopetettiin seuraavana vuonna kun se sulautui Demokraattisen keskustan unioniin (UCD).

Olarte Cullen toimi puolueen johtajan Adolfo Suárezin neuvonantajana vuoden 1979 tammikuuhun. Hän oli lentoyhtiö Aviacon johtajana 1980–1982, joka jälkeen hän toimi erilaisissa poliittisissa tehtävissä Kanariansaarilla.

Olarte Cullen valittiin Kanariansaarien Kanarian parlamentin hallituksen johtajanaksi vuonna 1988 ja hän oli virassa 1988–1991. Tämän jälkeen hän oli varapuheenjohtaja ja matkailuneuvoja 1995–1999.

Vuonna 2014 hänet valittiin Demokraattisen keskusta-koalition johtajaksi ().

## Lähteet
Bernardino Rivadavia

**Bernardino de la Trinidad González Rivadavia y Rivadavia** (20. toukokuuta 1780 – 2. syyskuuta 1845) oli Argentiinan ensimmäinen presidentti. Maata kutsuttiin tuolloin nimellä Rio de la Platan yhdistyneet provinssit. Presidentin tehtäviä hän hoiti 8. helmikuuta 1826 – 27. kesäkuuta 1827 välisenä aikana.

Iso-Britannia yritti tehdä invaasion Buenos Airesiin vuonna 1806, ja Rivadavia kunnostautui aktiivisena vastarinnan organisoijana. Vuonna 1810 hän oli aktiivinen vallankumouksellinen ja itsenäisyysliikkeen jäsenenä hän oli mukana perustamassa uutta hallintoa. Ollessaan Buenos Airesin johtajana hän kiinnitti huomiota kaupungin uudenaikaistamiseen. Kadut päällystettiin, ja niille asennettiin katuvalaistus. Lisäksi hän kiinnitti huomiota sivistysoloihin: kaupunkiin perustettiin yliopisto, teatteri sekä luonnontieteellinen museo.

Argentiinaan yritettiin luoda Rivadavian kaudella perustuslakia. Provinssien edustajat eivät voineet lakia hyväksyä, vaan lakiehdotus hylättiin. Tapahtuman johdosta Rivadavia erosi tehtävästään ja muutti Espanjaan. Hän vieraili Argentiinassa vuonna 1834, mutta nyt hänet pakotettiin lähtemään maasta lähes välittömästi. Viimeisenä toiveenaan hän esitti, että hänen maallisia jäännöksiään ei koskaan palautettaisi Buenos Airesiin.

Nykyään Rivadaviaa pidetään Argentiinan ensimmäisenä presidenttinä, vaikka kaikki provinssit eivät hänen asemaansa hyväksyneet eikä hän hoitanut läheskään koko virkakautta. Nykyään maan presidentin virkaanastujaisissa käytettävää seremoniallista tuolia nimitetään Rivadavian tuoliksi, vaikka se ei koskaan Rivadavialle kuulunutkaan.

Liberaalit historioitsijat arvostavat Rivadaviaa korostaen hänen sivistyshankkeitaan ja että hän erotti kirkon valtiosta. Kriitikoiden mielestä hän oli liian brittiläismielinen päästäen brittituotteet vapaasti Argentiinaan mikä näivetti maan omaa tuotantoa. Häntä arvostellaan myös maan ulkomaisen velanoton käynnistäjänä.

Rivadavian viimeistä toivetta ei kunnioitettu. Hänen maalliset jäännöksensä kuljetettiin vuonna 1857 takaisin Argentiinaan. Siellä ne otettiin vastaan kunnianosoituksin ja sijoitettiin mausoleumiin.
Þorkell Sigurbjörnsson

**Þorkell Sigurbjörnsson** (16. heinäkuuta 1938 Reykjavík – 30. tammikuuta 2013 Kópavogur) oli islantilainen säveltäjä. Hän aloitti musiikin opiskelun Reykjavíkissa ja lähti sitten Yhdysvaltoihin, jossa sai maisterin arvon sävellyksessä vuonna 1961 opiskeltuaan Kenneth Gaburon ja Lejaren Hillerin johdolla. Hän osallistui myös kesäkursseille Darmstadtissa, Nizzassa ja Tanglewoodissa.

Þorkell toimi Islannin säveltäjäliiton puheenjohtajana vuosina 1983–88. Hän oli yksi nimensä mukaisesti uuteen musiikkiin keskittyneen Musica Nova -ryhmän johtajista. Hän opetti Reykjavíkin musiikkikorkeakoulussa ja Islannin taideyliopistossa.

Þorkell tunnetaan parhaiten hengellisestä kuoromusiikistaan, mutta hänen tuotantoonsa kuuluu myös lukuisia orkesteriteoksia, viisi jousikvartettoa, elektronista musiikkia ja Bayreuthissa vuonna 2004 kantaesitetty kamariooppera *Grettir*. Þorkell sai Hamlinen yliopistosta kunniatohtorin arvon vuonna 1999. Hän oli Ruotsin kuninkaallisen musiikkiakatemian jäsen.

## Lähteet
Bindusara

**Bindusara** (s. n. 320 eaa. Intia – k. 272 eaa.) oli Maurya-valtakunnan toinen hallitsija isänsä Chandragupta Mauryan jälkeen vuodesta 298 eaa. alkaen. Hänen aikanaan valtakunta laajeni kohti Intian niemimaan kärkeä.

Bindusaran jälkeen valtaan nousi hänen poikansa Ašoka.

## Lähteet
Sun Ice

**Sun ice** oli jäätelövalmistaja Pietarsaaresta.

## Historia

Vuonna 1928 Oskar Sundell myi Pietarsaaren torilla ensimmäiset Suomessa kaupallisiin tarkoituksiin valmistetut jäätelöt.

Yhtiö aloitti valtakunnallisen markkinoinnin 1994 uuden tehtaan valmistuttua.

Saarioinen osti Sun Icen osakekannan vuonna 1997. Ostohetkellä yhtiön markkinaosuus oli lähes kahdeksan prosenttia. Liikevaihto oli vuonna 1996 50 miljoonaa markkaa, ja henkiilöstön määrä noin 50.

Sun Icen valikoimaan kuului vajaat 70 jäätelöä. Tunnetuimpia jäätelöitä olivat Muumi- sekä gourmetjäätelöt.

Saarioinen myi Sun Icen tuotemerkin Ingmanille vuonna 2002. Jäätelön valmistus jatkui Pietarsaaressa alihankintatyönä heinäkuuhun 2002 saakka, jonka jälkeen tuotanto siirtyi Ingmanille Sipooseen. Vuonna 2002 jäätelötehdas työllisti Pietarsaaressa 30 henkilöä.

## Lähteet
Giovanni Battista Vitali

**Giovanni Battista Vitali** (18. helmikuuta 1632 Bologna – 12. lokakuuta 1692 Bologna) oli italialainen säveltäjä. Hän oli maansa ensisijainen jousille sävelletyn kamarimusiikin tekijä Arcangelo Corellia edeltäneenä aikana.

Vitali oli Maurizio Cazzatin oppilas. Hän aloitti noin vuonna 1658 toimintansa sellistinä Basilica di San Petroniossa, Bolognassa. Vuonna 1674 hän oli toinen ja vuonna 1684 ensimmäinen musiikillinen johtaja Modenan Francesco II:n palveluksessa. Vitalin julkaistut teokset koostuvat pääasiallisesti triosonaateista, joihin kuuluu sekä kirkollista että maallista tyyliä edustavia töitä. Häneltä on säilynyt myös huomattava määrä tansseja. Monia hänen teoksistaan säilytetään Modenan Biblioteca Estensessä.

Myös Vitalin poika Tomaso Antonio Vitali oli säveltäjä.

## Lähteet

## Aiheesta muualla
* IMSLP: Giovanni Battista Vitali: nuotteja
Laguiole

**Laguiole** on kunta Ranskan eteläosassa Aveyronin departementissa Oksitanian alueella. Se sijaitsee noin 53 kilometriä Rodezin kaupungista koilliseen.

Laguiole on antanut nimen alueella valmistettavalle laguiole-juustolle. Juustoa valmistetaan aubrac-rotuisten lehmien maidosta. Kunnan keskustassa sijaitsevalla *Place du Foiraililla* on Georges Guyot’n vuonna 1947 tekemä pronssiveistos aubrac-härästä. Kunnassa valmistetaan ruokailuvälineitä ja erityisesti Laguiole-veitset ovat laajalti tunnettuja. Veitsiä on valmistettu 1800-luvulta lähtien, ja niille on Laguiolessa myös museo.

Kunnan nähtävyyksiä ovat keskiaikaiset linnat *Château de la Boissonnade* ja *Château d’Oustrac*, jotka molemmat kuuluvat Ranskan historiallisten monumenttien listalle. Listalle kuuluu myös Saint-Matthieun kirkko.
 


Tiedosto:Laguiole_(cheese).jpg|Laguiole-juustoa.
Tiedosto:Laguiole-en-aubrac-messer.jpg|Laguiole-veitsi.
Tiedosto:La_Boissonade_051.jpg|Château de la Boissonnade
Tiedosto:Château_d'Oustrac_depuis_Laguiole_(1).jpg|Château d’Oustrac.
Tiedosto:Laguiole.jpg|Laguiolen kylää ja Saint-Matthieun kirkko.


## Lähteet

## Aiheesta muualla
Azuqueca de Henares

** Azuqueca de Henares** on kunta Guadalajaran maakunnassa Espanjassa. Väkiluku oli 34 685 vuonna 2018.

## Kuvat

Azuqueca de Henares-Ayuntamiento.JPG|Kaupungintalo
Azuqueca-Iglesia de San Miguel Arcángel 08.jpg|Iglesia de San Miguel Arcángel
Azuqueca-Casa-Cultura.jpg|Kulttuurikeskus



## Lähteet

## Aiheesta muualla
Haukur Tómasson

**Haukur Tómasson** (s. 1960) on islantilainen säveltäjä. Hän sai vuonna 2004 Pohjoismaiden neuvoston musiikkipalkinnon kamarioopperastaan *[[Gudrún's 4th Song]]*. Muihin hänen saamiinsa palkintoihin kuuluu muiden muassa useita Islannin musiikkipalkintoja.

Haukur sai maisterinarvon Kalifornian yliopistosta (San Diego). Hän omisti viulukonserton (1997) Sigrún Eðvaldsdóttirille ja CAPUT Ensemblelle.

## Lähteet
Guðmundur Óli Gunnarsson

**Guðmundur Óli Gunnarsson** (s. 14. huhtikuuta 1961) on islantilainen kapellimestari. Hänestä tuli vuonna 1993 Pohjois-Islannin sinfoniaorkesterin residenssikapellimestari. Hän on johtanut myös Islannin sinfoniaorkesteria, Reykjavíkin kamariorkesteria ja CAPUT Ensemblea.

Guðmundur Óli opiskeli aluksi Kópavogurissa, Reykjavíkissa ja Utrechtissa. Hän jatkoi opintojaan Jorma Panulan johdolla Helsingissä. Hän on johtanut monien säveltäjien teosten kantaesityksiä ja myös oopperaesityksiä.

## Lähteet
Tomaso Antonio Vitali

**Tomaso Antonio Vitali** (1663–1745) oli italialainen säveltäjä ja viulisti. Hän meni isänsä, Giovanni Battista Vitalin kanssa Modenaan vuonna 1674 ja sai tältä todennäköisesti viulunsoiton opetusta. Sävellyksessä hänen opettajanaan oli Antonio Maria Pacchioni. Hän työskenteli d'Esten suvun hoviorkesterissa vuosina 1675–1742, ensin viulistina, sitten johtajana. Vitalin omien oppilaiden joukossa olivat Evaristo Abaco ja Jean-Baptiste Senaillé. Hänen kaikki sävellyksensä ovat soittimellisia. Hänen soolo- ja triosonaateissaan kuuluvat säveltäjän isältä ja Arcangelo Corellilta omaksutut vaikutteet.

## Lähteet

## Aiheesta muualla
* IMSLP: Tomaso Antonio Vitali: nuotteja
Henriette Roland Holst

**Henriëtte Goverdina Anna Roland Holst-van der Schalk** (o.s. **van der Schalk**; 24. joulukuuta 1869 Noordwijk – 21. marraskuuta 1952 Amsterdam) oli alankomaalainen runoilija sekä kansainvälisesti kuuluisa sosialistinen ajattelija ja poliitikko.

Roland Holst oli lähtöisin varakkaasta porvarisperheestä. Hän julkaisi ensimmäisen runokokoelmansa *Sonnetten en Verzen in Terzinen geschreven* vuonna 1896 ja nai samana vuonna taidemaalari Richard Roland Holstin. Roland Holstin tärkeä innoittaja oli englantilainen runoilija ja ajattelija William Morris, jonka vaikutuksesta hänestä tuli sosialisti. Roland Holst toi poliittiset ihanteensa esiin runokokoelmissaan *De nieuwe geboort* (1902) ja *Opwaartsche wegen* (1907). Historiallisen näytelmänsä *Thomas More* (1912) hän omisti sosiaalidemokraattiselle teoreetikolle Karl Kautskylle. Hän julkaisi vuonna 1902 myös marxilaisen tutkimuksen *Kapitaal en Arbeid in Nederland* (”Pääoma ja työvoima Alankomaissa”).

Roland Holst liittyi yhdessä aviomiehensä kanssa vuonna 1897 Sosiaalidemokraattiseen työväenpuolueeseen (SDAP). Hän kuului puolueen äänenkannattajan *De Tribunen* toimituskuntaan ja edusti SDAP:n jyrkkää vasemmistosiipeä, joka irtautui vuonna 1909 omaksi kilpailevaksi puolueekseen. Vuonna 1915 Roland Holst perusti lyhytikäisen Vallankumouksellisen sosialistisen liiton, jota hän myös edusti samana vuonna sodanvastaisten sosialistien kansainvälisessä tapaamisessa, Zimmerwaldin kokouksessa. Hän kannatti alkuaan lokakuun vallankumousta ja oli Alankomaiden kommunistisen puolueen (CPN) perustajajäsen. Vierailtuaan vuonna 1921 Neuvosto-Venäjällä Kominternin kolmannen kongressin puhujana hän kuitenkin pettyi neuvostojärjestelmän väkivaltaisiin ja sortaviin piirteisiin. Hän toi pettymyksensä esiin runokokoelmassaan *Heldensage*. Hän erosi CPN:stä vuonna 1927.

Luovuttuaan kommunismista Roland Holst kääntyi tolstoilaisen ja gandhilaisen pasifismin ja humanismin sekä kristillisen sosialismin kannattajaksi. Toisen maailmansodan aikana hän tuki Alankomaiden vastarintaliikettä ja kirjoitti maanalaisissa kirjapainoissa painettuja vastarintarunoja. Sodan jälkeen hän nautti kotimaassaan arvostusta yli puoluerajojen.

Roland Holst kirjoitti elämäkerrat Jean-Jacques Rousseausta (1912), Lev Tolstoista (1930), Romain Rollandista (1946) ja Mahatma Gandhista (1947). Vuonna 1949 hän kirjoitti omaelämäkertansa.

## Lähteet

## Aiheesta muualla
Radio Algérienne

**Radio Algérienne** on Algerian kansallinen radioyhtiö.

Vuonna 1929 perustettu Radio-Alger oli Ranskan siirtomaiden ensimmäinen yleisradioasema. Sen ohjelmat oli suunnattu lähinnä Algeriassa asuneille ranskalaisille siirtolaisille. Algerian itsenäisyysliike aloitti radiolähetykset vuonna 1956.

Algerian itsenäistyttyä perustettiin tiedotusministeriön alaisuudessa toiminut radio- ja televisioyhtiö Radio Télévision Algérienne. Se jaettiin neljään osaan vuonna 1986. Kansallinen radioyhtiö L’Entreprise nationale de radiodiffusion sonore sai nimen Radio Algérienne vuonna 1991.

Yhtiöllä on arabian-, berberin- ja ranskankieliset kansalliset radiokanavat, teemakanavat Radio Coran, Radio Culture ja Jil Fm, arabiaksi, ranskaksi, englanniksi ja espanjaksi lähettävä ulkomaanpalvelu Radio Algérie Internationale sekä 48 paikallisradiota. Lähetystoiminnasta vastaa erillinen yhtiö Télédiffusion d’Algérie, jolla on 709 ULA-lähetintä sekä 23 pitkä- ja keskiaaltolähetintä. Lyhytaaltolähetyksiä välitetään TDF:n Issoudunin asemalta Ranskassa ja vuonna 2019 otetaan käyttöön uudet lähettimet Ouarglassa ja Becharissa. Radio Algériennen ohjelmia voi kuunnella myös satelliitin välityksellä sekä Internetissä.

## Lähteet

## Aiheesta muualla
* Radio Algérienne ,
End of the Night

**End of the Night** on yhdysvaltalaisen rockyhtyeen The Doorsin kappale yhtyeen esikoisalbumilta *[[The Doors (albumi)|The Doors]]* (1967). Kappale ja osa sen sanoituksista saivat inspiraatiota vuoden 1932 ranskalaisesta novellista *[[Niin kauas kuin yötä riittää]]*, jonka on kirjoittanut Louis-Ferdinand Céline.

## Lähteet
Marika Kaarna

**Marika Kaarna** (s. 1966 Helsinki) on suomalainen taidemaalari. Hän opiskeli Kuvataideakatemiassa vuosina 1985–1989. Hän on järjestänyt muun muassa useita yksityisnäyttelyitä Helsingin Galleria Heinossa. Vuonna 2013 hän jakoi yksityisnäyttelyn Petri Hytösen kanssa Heinäveden kulttuurikirkolla ja vuosina 2017–2018 Porvoon Taidetehtaalla Jenni Tuomisen kanssa. Yhteisnäyttelyihin Kaarna on osallistunut paitsi Suomessa, myös Ruotsissa, Ranskassa, Brasiliassa, Australiassa ja Italiassa.

Kaarnan töitä kuuluu useisiin julkisiin kokoelmiin, joiden omistajiin kuuluvat Suomen valtio, Porvoon kaupunki ja Helsingin kaupungin taidemuseo. Taiteilijalle myönnettiin vuonna 1989 Art Anna -palkinto.

## Lähteet
Montpeyroux (Aveyron)

**Montpeyroux** on kunta Ranskan eteläosassa Aveyronin departementissa Oksitanian alueella. Se sijaitsee noin 48 kilometriä Rodezin kaupungista koilliseen.

Kunnan nähtävyyksiä on 1300-luvulta peräisin oleva linna *Château du Bousquet*. Se sijaitsee noin viiden kilometrin päässä kunnan keskustasta. Linna on sijainnut keskiaikaisten pyhiinvaeltajien käyttämällä reitillä. Linna on yksi parhaiten säilyneistä aikakautensa linnoista Ranskassa, ja se kuuluukin historiallisten monumenttien luetteloon.

## Lähteet

## Aiheesta muualla
Montpeyroux

**Montpeyroux** voi tarkoittaa seuraavia:

##### Maantiede
* Montpeyroux, kunta Ranskassa Aveyronin departementissa
* Montpeyroux, kunta Ranskassa Puy-de-Dômen departementissa
Bozouls

**Bozouls** on kunta Ranskan eteläosassa Aveyronin departementissa Oksitanian alueella. Se sijaitsee noin 22 kilometriä Rodezin kaupungista koilliseen.

Kylä on rakennettu pienen Dourdoujoen muovaaman kanjonin reunalle, jonka nimi on *Trou de Bozouls*. Kylän suojana olleen linnan paikalle on rakennettu pyhän Fausten kirkko.

## Lähteet

## Aiheesta muualla
Hanna Vahvaselkä

**Hanna Vahvaselkä** (s. 1973 Lappeenranta) on suomalainen kuvanveistäjä. Hän valmistui Kuvataideakatemiasta kuvataiteen maisteriksi vuonna 1999. Hänen pääasiallisesti käyttämänsä materiaali on puu. Tekniikan yksityiskohdat ovat vaihdelleet välillä maalauksellisempaan, välillä graafisempaan suuntaan, ja tietyissä teoksissa näkyy installaation piirteitä. Lähiympäristö sekä tavalliset ihmiset ja näiden arki ovat usein toimineet inspiraation lähteinä. Vahvaselkä on käyttänyt joskus myös polttopiirustusta veistostensa yhtydessä.

Vahvaselkä on pitänyt vuodesta 1996 lähtien eri puolilla Suomea yksityisnäyttelyitä, joista yhden hän jakoi Anssi Jääskeläisen kanssa Joensuun taidemuseossa vuonna 2009. Ryhmä- ja yhteisnäyttelyissä Vahvaselkä on ollut töillään edustettuna Suomen lisäksi Saksassa ja Tšekissä. Vuonna 2016 näytteillä oli kuolemaa koskeneiden pohdintojen innoittamaa Vahvaselän taidetta. Hän on Suomen kuvanveistäjäliiton jäsen. Hänelle myönnettiin valtion kolmivuotinen taiteilija-apuraha 2021.

## Lähteet

## Aiheesta muualla
* }
* Hanna Vahvaselän verkkosivut
Esko Kaarakka

**Esko Juhani Kaarakka** (23. tammikuuta 1929 Kemi – 28. lokakuuta 1970 Seinäjoki) oli suomalainen taidemaalari ja -graafikko. 

Esko Juhani Kaarakka syntyi kemiläiseen lääkäriperheeseen vuonna 1929. Hän opiskeli Helsingin yliopiston piirustussalissa vuosina 1950–1951 sekä Suomen Taideakatemian koulussa vuosina 1952–1956 ja 1959–1960. Ulkomailla hän suoritti opintoja Karlsruhessa, Kööpenhaminassa ja Pariisissa. Kaarakka osallistui Suomen Taiteilijain näyttelyyn vuonna 1962 ja oli edustettuna Suomen taideakatemian kolmivuotisnäyttelyssä vuonna 1965.

Hopeapeili-lehdessä 27/1968 kerrottiin Kuukauden taiteilijaksi valitusta Kaarakasta. Sen mukaan taiteilija eli vahvasti omassa maailmassaan. Kaarakan tuotanto oli kappalemäärällä mitattuna harvaa, ja ideoiden toteutus kypsyi vuosia, mutta tekeminen oli pääasia, ulkomaailmasta viis.

Hopeapeilin jutun aikaan Kaarakka asui jo Seinäjoella, mutta hän ehti asua ja vaikuttaa myös Mikkelissä ja Haapavedellä, joissa molemmissa hän toimi piirustuksen opettajana. Kaarakka oli aviossa Eeva Sollan kanssa.

## Lähteet
Taskuvaras (vuoden 1953 elokuva)

**Taskuvaras** (*Pickup on South Street*) on Samuel Fullerin käsikirjoittama ja ohjaama film noir -tyylinen mustavalkoinen rikoselokuva vuodelta 1953. Sen pääosia näyttelevät Richard Widmark, Jean Peters, Thelma Ritter ja Murvyn Vye.

## Juoni
New Yorkin rantojen rähjäisissä netissä asustava taskuvaras (Widmark) nappaa naiselta (Peters) kukkaron joka sisältää mikrofilmattuja salaisuuksia. Pian häntä jahtaavat sekä poliisit että maata uhkaavat kommunistit.

## Vastaanotto
*Helsingin Sanomien* Mikael Fränti kirjoitti elokuvan tv-esityksen alla 1990, että pienillä budjeteilla toiminut Fuller on tähän elokuvaan kerrankin saanut tasavahvan näyttelijäkaartin, josta vahvimpana nousee esiin pääosan esittäjä Widmark.

## Lähteet
Sugar Honey Ice & Tea

**Sugar Honey Ice & Tea** on englantilaisen rock-yhtyeen Bring Me The Horizonin kappale. Kappale julkaistiin amo-albumin kolmantena singlenä 26. heinäkuuta 2019.

Kappale kertoo yhteiskunnasta ja erityisesti suvaitsemattomuudesta muiden mielipiteitä kohtaan, eikä niinkään kuvaa albumin teemana olevaa rakkautta.

## Lähteet
Bank of Canada

**Bank of Canada** () on Kanadan keskuspankki. Vuonna 1934 annetulla lailla perustetun pankin toiminta alkoi 1935. 

Pääkonttori sijaitsee Ottawassa. Pankin pääjohtaja on Stephen S. Poloz. Keskuspankin toiminta on Kanadan talousministerin ohjauksessa. Keskuspankin yhteydessä toimii myös museo.

Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.

## Pääjohtajat

## Lähteet

## Aiheesta muualla

* Pankin kotisivu  (banqueducanada.ca)
Jan Dismas Zelenka

**Jan Dismas Zelenka** (16. lokakuuta 1679 Louňovice – 22. joulukuuta 1745 Dresden) oli böömiläinen barokkimusiikin säveltäjä. Hän toimi suurimman osan urastaan Dresdenissä hovimuusikkona. Sekä Johann Sebastian Bach että Georg Philipp Telemann tunsivat hänet ja arvostivat hänen musiikkiaan. Hän sai opetusta Johann Fuxilta ja Antonio Lottilta. Zelenka soitti hoviorkesterissa kontrabassoa ja auttoi sairastelevaa Johann David Heinichenia orkesterin johtamisessa. Heinichenin kuoltua Zelenka ei saanut tämän asemaa, mikä oli hänelle suuri pettymys.

Zelenkan musiikki on kokeellista, eivätkä hänen keinonsa aina ole ajalleen ominaisia. Hänen tuotantoonsa kuuluu triosonaatteja, muuta soitinmusiikkia ja kuoroteoksia. HOASM luonnehtii Zelenkaa säveltäjänä suuresti aliarvostetuksi.

## Lähteet
Intian keskuspankki

**Reserve Bank of India** on Intian keskuspankki. Pankki on perustettu 1. huhtikuuta 1935. 

Keskuspankki oli alkujaan yksityisesti omistettu ja sen päätoimipiste oli Kalkutassa. Pankki siirtyi Mumbaihin vuonna 1937. Pankin kansallistamisen seurauksena (1949) pankki on ollut Intian valtion omistuksessa.  Pankin pääjohtaja on Shri Shaktikanta Das.

Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.

## Pääjohtajat

## Katso myös
* Intian rupia
* digitaalinen rupia

## Lähteet

## Aiheesta muualla

*  Andy Mukherjee (25.4.2019) India’s Secret Stimulus Is a Bad Sign  (bloomberg.com)
Calmont (Aveyron)

**Calmont** on kunta Ranskan eteläosassa Aveyronin departementissa Oksitanian alueella. Kunnasta käytetään myös nimeä **Calmont-de-Plancatge**. Se sijaitsee noin 19 kilometriä Rodezin kaupungista lounaaseen.

1400-luvulta peräisin olevasta linnasta on jäljellä sen päätorni. *Château de Calmont* oli aikanaan alueella vaikuttaneen Arpajonin suvun linna, jolla pystyttiin hallitsemaan lähiseutua. Calmont on ollut tunnettu markkinapaikkana sekä hampuntuotantostaan. Kylässä on yhä useita 1400-luvulta peräisin olevia osittain puurakenteisia taloja.

## Lähteet

## Aiheesta muualla
Champion Hillin taistelu

**Champion hillin taistelu** () eli **Bakers Creekin taistelu** oli 16. toukokuuta 1863 käyty Yhdysvaltain sisällissodan taistelu. Taistelussa kohtasivat Unionin armeijan kenraalimajuri Ulysses S. Grantin johtamat 32&nbsp;000 miestä sekä Konfederaation armeijan kenraaliluutnantti John C. Pembertonin 23&nbsp;000 miestä. Taistelu päättyi Unionin voittoon ja Konfederaation vetäytymiseen kohti Vicksburgia.

## Lähteet
Italian pankki

**Banca d’Italia** (kirjaimellisesti: *Italian pankki*) on Italian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Pankki sai alkunsa vuonna 1893. 

Pääkonttori sijaitsee Roomassa. Pankin pääjohtaja on Ignazio Visco. Keskuspankissa työskentelee noin 6&nbsp;800 ihmistä.

Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.

## Lähteet

## Aiheesta muualla

* Pankin kotisivu  (bancaditalia.it)
Belgian kansallispankki

**Belgian kansallispankki** (, , ) on Belgian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). 

Vuonna 1850 perustetun keskuspankin pääkonttori sijaitsee Brysselissä. Pankin pääjohtaja on Pierre Wunsch. 

## Lähteet

## Aiheesta muualla

* Belgian kansallispankin kotisivu  (nbb.be)
Suojeluskuntatalo

**Suojeluskuntatalolla** voidaan tarkoittaa jotakin seuraavista:

*Alajärven suojeluskuntatalo, rakennus Alajärvellä
*Helsingin suojeluskuntatalo, rakennus Helsingissä
*Hämeen Suoja eli entinen Hämeenlinnan suojeluskuntatalo, rakennus Hämeenlinnassa
*Kajaanin Sissilinna, rakennus Kajaanissa
*Kokkolatalo, entinen Vartiolinna, rakennus Kokkolassa
*Kotkan kaupunginteatteri on entinen suojeluskuntatalo, rakennus Kotkassa
*Lallintalo, rakennus Köyliössä
*Lohjan suojeluskuntatalo, rakennus Lohjalla
*Lumijoen kunnantalo on entinen suojeluskuntatalo, rakennus Lumijoella
*Mäntsälän seurojentalo on entinen suojeluskuntatalo, rakennus Mäntsälässä
*Pirkan Pirtti on entinen suojeluskuntatalo, rakennus Pirkkalassa
*Porin suojeluskuntatalo, rakennus Porissa
*Ratinanlinna, rakennus Tampereen Kyttälässä
*Raumanlinna, rakennus Raumalla
*Seinäjoen suojeluskuntatalo, kolmen rakennuksen muodostama kokonaisuus Seinäjoella
*Suojala, entinen suojeluskuntatalo Vetelissä, nykyään Vetelin Keskuskoulun käytössä
*Turvantalo on entinen Lammin suojeluskuntatalo, rakennus Hämeenlinnassa
*Valtiontalo eli entinen Jyväskylän suojeluskuntatalo, rakennus Jyväskylässä
*Vesaisenlinna, rakennus Oulun Ylikiimingissä
Petri Yrjölä

**Petri Yrjölä** (s. 1972 Oulunsalo) on suomalainen taidemaalari. Hän käsittelee töissään luontoaiheita, jotka monissa tapauksissa saavat mystis-uskonnollisen ulottuvuuden. Yrjölä työskentelee Iijoen rannalla.

Yrjölä opiskeli Kuvataideakatemiassa ja valmistui maalaustaiteen laitokselta vuonna 1998. Hänen taidettaan on ollut vuodesta 1997 lähtien esillä yksityisnäyttelyissä muun muassa Oulun taidemuseossa ja saman kaupungin Galleria Harmajassa. Kutsu- ja kokoelmanäyttelyissä hänen töitään on esitelty esimerkiksi Kiasmassa ja Sara Hildénin taidemuseossa sekä Venäjän Petroskoissa ja Kiinan Pekingissä. Vuonna 2006 Oulunsalo Soi -musiikkijuhlilla Yrjölä valittiin vuoden kuvataiteilijaksi. Hän sai myös Vuoden nuoren taiteilijan tunnustuksen Oulun läänissä 2003 ja Suomen Taideyhdistyksen William Thuring -nimikkopalkinnon 2010. Hän pääsi Ars Fennica -ehdokkaaksi vuonna 2009.

Yrjölän töitä kuuluu Helsingin taidemuseon, Iin kunnan, Oulun kaupungin, Oulunsalon kunnan, Sanomalehti Kalevan, Sara Hildénin taidemuseon, Tampereen kaupungin ja Tampereen taidemuseon kokoelmiin. Julkista taidetta hän on tehnyt Ouluun ja Oulunsaloon.

## Lähteet
Péter Eötvös

**Péter Eötvös** (2. tammikuuta 1944 Székelyudvarhely, Unkari – 24. maaliskuuta 2024) oli unkarilainen säveltäjä ja kapellimestari. Zoltán Kodály hyväksyi hänet sävellysluokalleen Franz Lisztin musiikkiakatemiaan hänen ollessaan 14-vuotias. Vuonna 1966 hän pääsi stipendin turvin Saksan liittotasavaltaan ja tutustui Kölnin avantgardistisiin musiikkipiireihin. Hän esiintyi Stockhausen Ensemblen konserteissa vuosina 1968–1976 ja toimi ääni-insinöörinä radion elektronisella studiolla Kölnissä.

Pierre Boulez kutsui Eötvösin johtamaan IRCAM:n avajaiskonsertin Pariisiin vuonna 1978. Hänet nimitettiin sitten Ensemble Intercontemporainin musiikilliseksi johtajaksi. Hän teki debyyttinsä Lontoon Proms-festivaalilla vuonna 1980 ja johti seuraavana vuonna Stockhausenin oopperan *[[Donnerstag aus Licht]]* Milanon La Scalassa. Hän on päässyt johtamaan monia muitakin orkestereita, kuten BBC:n sinfoniaorkesteria ja Wienin radion sinfoniaorkesteria. Opetustehtävissä hän on toiminut Karlsruhen ja Kölnin musiikkikorkeakouluissa.

Eötvösin kyky luoda epätavallisia sävelmaailmoja tulee esiin varsinkin hänen orkesteriteoksissaan, joihin kuuluu *zeroPoints* (1999). Hänen muihin orkesteriteoksiinsa kuuluu konserttoja sekä sävellykset *Jet Stream* trumpetille ja orkesterille (2002) ja *Seven* viululle ja orkesterille (2006/07). Eötvös on myös yksi aikansa menestyneimmistä oopperasäveltäjistä. *Radames*-kamarioopperan (1975/97) libretto on säveltäjän oma, mutta myöhemmin hän on saanut oopperoihin aiheita maailmankirjallisuuden mestariteoksista.

Eötvös on Berliinin taideakatemian ja vuodesta 2000 Ruotsin kuninkaallisen musiikkiakatemian jäsen. Hän sai Ordre des Arts et des Lettres'n komentajan arvon vuonna 2003 ja Venetsian biennaalin kultaisen leijonan 2011.

## Lähteet

## Aiheesta muualla
* Viralliset sivut
Holst

**Holst** tai **von Holst** on muun muassa seuraavien henkilöiden sukunimi:

*Carl Holst (s. 1970), tanskalainen poliitikko ja ministeri
*Christian Holst (s. 1981), färsaarelainen jalkapalloilija
*Elling Holst (1849–1915), norjalainen matemaatikko ja lastenkirjailija
*Erik Holst (1922–2013), tanskalainen poliitikko ja ministeri
*Erika Holst (s. 1979), ruotsalainen jääkiekkoilija
*Ewout Holst (s. 1978), alankomaalainen uimari
*Frederik Holst (1791–1871), norjalainen lääketieteen professori
*Gustav Holst (1874–1934), brittiläinen säveltäjä
*Hanne-Vibeke Holst (s. 1959), tanskalainen journalisti ja kirjailija
*Hans Peter Holst (1811–1893), tanskalainen kirjailija
*Henning Holst (1891–1975), tanskalainen maahockeypelaaja 
*Hermann Eduard von Holst (1841–1901), baltiansaksalainen historioitsija, pakeni Yhdysvaltoihin kirjoitettuaan keisarin murhayrityksestä
*Hübner von Holst (1881–1945), ruotsalainen kilpa-ampuja
*Irja Holst (1907–1995), suomalainen kääntäjä ja runoilija
*Johan Holst (1892–1953), norjalainen lääkäri ja professori
*Johan Jørgen Holst (1937–1994), norjalainen tutkija, poliitikko ja ministeri
*Leena Holst (s. 1944), suomalainen kansallispukujen tutkija
*Niels Holst-Sørensen (1922–2023), tanskalainen yleisurheilija ja sotilas
*Nils Olof Holst (1846–1918), ruotsalainen geologi
*Peter Holst (1861–1935), norjalainen lääkäri ja professori
*Peter Theodor Holst (1843–1908), norjalainen upseeri ja poliitikko
*Sigrid Holst-Kuosma (1895–1972), suomalainen pianisti ja musiikkipedagogi.
*Henriette Roland Holst (1869–1952), alankomaalainen runoilija, sosialistinen ajattelija ja poliitikko

## Muita
*3590 Holst, asteroidi
Jako biologiseen ja sosiaaliseen sukupuoleen

**Jako biologiseen ja sosiaaliseen sukupuoleen** tarkoittaa feministiteoreetikoiden väittämää, jonka mukaan ihmisen sukupuoli ei ole yksiselitteisesti biologisesti määräytynyt, vaan henkilön biologisesta sukupuolesta huolimatta henkilöllä voi olla siitä poikkeava sosiaalinen sukupuoli, joka perustuu sosiaaliseen konstruktionismiin. Sosiaalisella sukupuolella tarkoitetaan sukupuolen sosiaalista konstruktiota. Oxford English Dictionaryn mukaan englannin kielen sosiaalista sukupuolta tarkoittavaa sanaa *gender* on käytetty ensimmäisen kerran vuonna 1963. Maailman terveysjärjestön mukaan *gender* tarkoittaa sitä mitä yhteiskunta pitää sopivana miehille ja naisille ja että *maskuliininen* ja *feminiininen* ovat sosiaalisen sukupuolen kategorioita.

Jako biologiseen ja sosiaaliseen sukupuoleen vastustaa biologista determinismiä sekä sitä että biologia olisi kohtalo. Tunnettu feministi Simone de Beauvoir on väittänyt, että naiseksi ei synnytä, vaan tullaan. Beauvoir myös väitti, että yhteiskunnallinen syrjintä aiheuttaa naisissa älyllisiä ja moraalisia vaikutuksia, jotka ovat niin syviä että ne näyttävät luonnon aiheuttamilta. Psykologi Robert Stoller on käyttänyt biologista sukupuolta henkilön biologisten piirteiden poimimiseen sekä sosiaalista sukupuolta henkilön maskuliinisuuden tai feminisyyden asteen poimimiseen tutkiessaan transsukupuolisuutta. Seta ry:n alaisuudessa toimivan Sukupuolen moninaisuuden osaamiskeskuksen mukaan jako biologisiin sukupuoliin sulkee ulkopuolelle ne henkilöt jotka eivät mahdu perinteisiin naisen tai miehen muotteihin.

## Jaottelun arvostelua

Vaikka jako biologiseen ja sosiaaliseen sukupuoleen on yhä tavallinen sukupuolentutkimuksessa ja feministisessä ajattelussa, sitä on arvosteltu paljon feminismin 1980-luvulla alkaneen kolmannen aallon piirissä, joka alkoi nähdä perinteiset vastakkainasettelut — kuten järki/tunne, valkoinen/musta, normaali/vammainen tai nuori/vanha — vallan diskursseina. Sex−gender-erottelua arvosteltiin myös siksi, että käsitteet eivät arvostelijoiden mukaan toimi keskinäisessä vuorovaikutuksessa vaan sosiaalinen sukupuoli määritellään biologisen sukupuolen kautta. Myös gender-sanan semantiikka nähtiin ongelmallisena. Belgialainen Luce Irigaray kirjoitti sukupuolen genderistä suhteessa ranskan kielioppiin, mutta kysymystä ei nähty samalla tavalla olennaisena englannin kielen kannalta. Samoihin aikoihin kiinnitettiin huomiota siihen, että gender-sanaa oli alettu puhekielessä käyttää sanan *sex* sijaan sukupuoleen viitattaessa.

## Katso myös
*Kiistat sukupuolipronomineista

## Lähteet
Kiistat sukupuolipronomineista

**Kiistat sukupuolipronomineista** käsittelee sukupuoleen viittavista persoonapronomineista syntyneitä erimielisyyksiä maissa ja kielissä, joissa sukupuolilla on eri persoonapronomineja. Kiista on tuntematon niissä kielissä, joissa on käytössä vain yleispätevä ja sukupuolineutraali *hän* pronomini. Näitä kieliä ovat esimerkiksi suomalais-ugrilaiset, baski, altailaiset kielet, mongolilaiset kielet, dravidakielet ja useat Amerikan intiaanikielet.

Persoonapronominien väärän käytön taustalla on se, että ympäristö olettaa henkilön sukupuoli-identiteetin väärin. On vaadittu, että henkilö saisi itse valita mitä persoonapronominia hän haluaa hänestä käytettävän. Oikean persoonapronomin käyttöä on perusteltu kunnioittavalla persoonapronominien käytöllä. Toisaalta sukupuolipronominien käyttö pitää yllä sukupuolirooleja ja pitää yllä naisiin kohdistuvaa syrjintää, sillä sukupuolittunut kielenkäyttö on yksi sukupuolten epätasa-arvon juurisyistä työpaikoilla.

## Englannin kielessä
Vuonna 2017 Yhdysvalloissa Kaliforniassa hyväksyttiin laki, joka velvoittaa sosiaali- ja terveysalan ammattilaisia käyttämään asiakkaidensa oikeita pronomineja sakkojen uhalla.

Kanadalainen psykologi Jordan Peterson nousi julkisuuteen vastustettuaan kanadalaista C-16-lakialoitetta, joka olisi tehnyt väärän persoonapronominin käyttämisestä rangaistavaa. Petersonin mukaan autoritäärisyys alkaa kontrolloimalla kansalaisten ideologista ja kielellistä aluetta.

Englannin kielessä uusia kehitettyjä persoonapronomineja ovat: *they*, *e*/*ey*, *per*, *ve*, *ze* ja *zie*. Näistä *ze* ja *per* ovat peräisin Marge Piercyn feministisestä scifi-romaanista *Woman on the Edge of Time* (1976).

## Muut kielet
Ruotsin kielen hen-pronomini on ollut osa Ruotsin Akatemian sanalistaa vuodesta 2015 lähtien. Samana vuonna Ahvenanmaan maakuntapäivät hyväksyi lakialoitteen, jolla hen-pronominista tuli virallista kieltä uusissa ajokorttilainsäädännössä. Pronominin käyttö on ollut pitkään hieman yleisempää Ruotsin mediassa kuin Suomessa.

Kiinan kieleen pyrittiin tuomaan 1900-luvun alussa, osittain eurooppalaisten kielten vaikutuksesta, oma kolmannen persoonan pronomini kuvaamaan naisia. Tämä pronomini 她 [tā] äännettiin samalla tavalla kuin pronomini 他, joka viittasi molempiin sukupuoliin.

## Katso myös
*Hen-pronomini
*Elle-pronomini
*Jako biologiseen ja sosiaaliseen sukupuoleen

## Lähteet
Isosinililja

**Isosinililja** eli **komeakevättähti** (*Scilla peruviana*) on parsakasvien heimoon kuuluvan kevättähtien (*Scilla*) suvun monivuotinen sipulikasvi, joka on kotoisin Välimeren itäosista.

## Kuvaus
### Sipuli ja lehdet
Isosinililjan sipuli on halkaisijaltaan noin 8 senttimetriä. Sen lehdet ovat noin 4 senttimetriä leveitä ja 10–50 senttimetriä korkeita. Ne ovat miekkamaisia, tasasoukkia ja teräväkärkisiä. Kukkavarsi on yleensä hieman lyhyempi.

### Kukat ja lisääntyminen
Isosinililja kukkii keväästä alkukesään. Sen kukinto on laventelinsininen. Kukinnossa on 40–100 noin 2 senttimetriä halkaisijaltaan olevaa kukkaa. Kukinnan jälkeen lehdet yleensä kuolevat ja sipuli menee lepotilaan. Lepoajan jälkeen se kasvattaa uudet lehdet. Isosinililja lisääntyy sipuleista jakautumalla ja siitä saattaa tulla ajan myötä isompi ryhmä yhteen paikkaan.

## Kasvupaikat ja levinneisyys
Isosinililja on kotoisin Välimeren itäosista Pyreneiden niemimaalta, Apenniinien niemimaalta ja Luoteis-Afrikasta. Luonnollisilla kasvupaikoillaan se kasvaa hiekan ja saven sekaisessa kalkkipitoisessa, hyvin vettä läpäisevässä maassa.

Sitä kasvatetaan jokin verran myös muualla kuin kasvualueella. Se on tarkka lämmön ja kosteuden suhteen. Se vaatii kuivaa ja kuumaa kesää ja viileää talvea. Parhaiten se on kasvualueensa ulkopuolella kasvanut ruukuissa, joita voi siirtää suojaan liialta kosteudelta.

## Kuvia

Scilla peruviana1.jpg
Scilla peruviana (34508017476).jpg
27 Gibraltar-rože (1).JPG
Scilla peruviana (25688306904).jpg
Scilla peruviana (26020264750).jpg
Scilla peruviana (26267173906).jpg


## Lähteet

## Aiheesta muualla

* Suomen Lajitietokeskus: Komeakevättähti – ''Scilla peruviana''
*
Luettelo vuosittaisista lämpötilaennätyksistä Suomessa

**Luettelo vuosittaisista lämpötilaennätyksistä Suomessa vuodesta 1961 lähtien**, Ilmatieteen laitoksen mukaan.

## Ylimmät lämpötilat

## Alimmat lämpötilat

## Suomen lämpötilaennätykset
### Korkein mitattu lämpötila
  
### Alin mitattu lämpötila
  

## Viitteet
Maksim Rudakov

**Maksim Aleksejevitš Rudakov** (s. 22. tammikuuta 1996 Pietari, Venäjä) on venäläinen jalkapalloilija. Pelipaikaltaan hän on maalivahti. Rudakov edustaa Veikkausliigassa pelaavaa Helsingin Jalkapalloklubia lainasopimuksella.

Rudakov on Zenit Pietarin kasvatti ja juniorivuosinaan hän on pelannut muun muassa UEFA Youth Leaguessa. Debyyttinsä aikuisissa Rudakov teki ollessaan lainalla FK Zenit Penzassa. Tammikuussa 2018 hän siirtyi lainasopimuksella Helsingin Jalkapalloklubiin. Rudakov oli mestaruuteen päättyneellä ensimmäisellä kaudellaan HJK:n ykkösmaalivahti. HJK käytti Rudakovin sopimuksessa olleen option ja hän jatkoi seurassa myös kauden 2019. 

## Saavutukset
* Suomen mestaruus: 2018

## Lähteet

## Aiheesta muualla
Karl-Martin Rammo

**Karl-Martin Rammo** (s. 6. kesäkuuta 1989 Tallinna) on virolainen kilpapurjehtija. Hän on purjehtinut Laser-luokassa. Rammo on kilpaillut kaksissa olympialaisissa. Lontoossa 2012 hän sijoittui 18. ja Rio de Janeirossa 2016 21. Rammo saavutti Virolle myös paikan Tokion olympialaisiin 2020, kun hän sijoittui vuoden 2018 MM–kilpailuissa sijalle 18.

## Lähteet
Liettuan keskuspankki

**Liettuan keskuspankki** (, ) on Liettuan keskuspankki. Vuoden 2015 alusta se on osa Euroopan keskuspankin johdolla toimivaa Euroopan keskuspankkijärjestelmää (EKPJ). 

Alkujaan vuonna 1922 perustettu keskuspankki toimi vuoteen 1940 saakka. Neuvostovuosien aikana Liettualla ei ollut omaa keskuspankkia. Keskuspankki perustettiin uudelleen vuonna 1990. Liettuan keskuspankin pääkonttori sijaitsee Vilnassa. Pankin johtokuntaa johtaa Vitas Vasiliauskas.

## Pääjohtajat

Lähde:

## Lähteet

## Aiheesta muualla

* Liettuan kansallispankin kotisivu  (lb.lt)
Latvijas Banka

**Latvian keskuspankki** () on Latvian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ).

Alkujaan vuonna 1922 perustetun keskuspankin pääkonttori sijaitsee Riiassa. Neuvostomiehittäjät sulkivat pankin 1940. Pankki perustettiin uudelleen 2. maaliskuuta 1990. Pankin pääjohtaja on ollut vuodesta 2001 lähtien Ilmārs Rimšēvičs.

## Pääjohtajat

## Lähteet

## Aiheesta muualla